**Măicuță cu ochi senini**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Măicuță cu ochi senini

Măicuță cu ochi senini

De ce-n taină, iar suspini?

Spune-mi mie ce te doare

De privești spre altă zare.

Te-am văzut în miez de noapte

Cântărindu-ți ani și fapte,

Plângând clipele pierdute,

Zilele făr’de virtute.

Maică ce necaz mi-ascunzi

De-n durere te afunzi,

Pasu-ți este tot mai greu

Și oftezi spre Dumnezeu,

Te rogi la icoana sfântă

Lăcrimând de dor înfrântă,

Ceri iertare și-un drum lin

Să sfârșești ca un creștin.

Vino maică, să te strâng

De-al meu braț cu un potâng,

Să te apăr de-ntuneric,

De gând negru și himeric.

Ani voi da din a mea viață

Să te scap de ger și ceață,

Traiul tău un basm să fie,

Tu să-mi fii și-n veșnicie.